Document ID: 32008R0858

UREDBA KOMISIJE (ES) št. 858/2008
z dne 1. septembra 2008
o spremembi Uredbe (ES) št. 967/2006 o podrobnih izvedbenih pravilih za Uredbo Sveta (ES) št. 318/2006 glede proizvodnje izvenkvotnega sladkorja v sektorju sladkorja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 13(2) ter člena 40(1)(c) Uredbe,
ob upoštevanju naslednjega:
(1)
Člen 10 Uredbe Komisije (ES) št. 967/2006 (2) določa, da države članice Komisiji pošljejo vrsto sporočil glede količine dobavljene industrijske surovine za predelavo. Da bi izključili kakršno koli morebitno dvojno štetje navedenih količin in zagotovili enotno uporabo v vseh zadevnih državah članicah, je primerno opredeliti podrobna pravila za zadevna sporočila.
(2)
Za zagotovitev pravilne uporabe točke (a) drugega pododstavka člena 13(2) Uredbe (ES) št. 318/2006 je treba podrobno opredeliti carinske nomenklaturne oznake sirupov za namaze in sirupov za namaze za proizvodnjo „Rinse appelstroop“ iz Priloge k Uredbi (ES) št. 967/2006.
(3)
Izkušnje, pridobljene pri izvajanju novih določb po reformi režima za sladkor v zvezi z uporabo industrijskega sladkorja v kemični in farmacevtski industriji, so pokazale potrebo, da se depilacijski voski z oznako KN 3307 90 00 in mehčalci za tkanine z oznako KN 3809 91 00 dodajo na seznam proizvodov iz Priloge k Uredbi (ES) št. 967/2006.
(4)
Uredbo (ES) št. 967/2006 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Uredba (ES) št. 967/2006 se spremeni:
1.
člen 10 se nadomesti z naslednjim:
„Člen 10
Sporočila držav članic
Vsaka zadevna država članica Komisiji sporoči:
(a)
najpozneje do konca maja količino industrijske surovine, ki so jo proizvajalci, ki jih je odobrila, dobavili od 1. oktobra do 31. marca predhodnega leta;
(b)
najpozneje do konca novembra za predhodno tržno leto:
-
količino industrijske surovine, ki so jo dobavili proizvajalci, ki jih je odobrila, razdeljeno na beli sladkor, surovi sladkor, sladkorni sirup in izoglukozo,
-
količino industrijske surovine, za katero so predelovalci, ki jih je odobrila, predložili dokaz iz člena 9(2), razdeljeno tako na beli sladkor, surovi sladkor, sladkorni sirup in izoglukozo kot tudi po proizvodih iz Priloge,
-
količino sladkorja, ki so jo proizvajalci, ki jih je odobrila, dobavili na podlagi člena 7(3).“;
2.
Priloga se nadomesti z besedilom v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. septembra 2008

Labels: 7
17
6